"Hea küll, mina pole vastu. Ma võtan samuti segumahla." Venna hääl oli kuidagi lõbustatud ja ega ei puudunud lõbusad noodid võõra mehegi häälest. Naine kuulis kuidas mees pikkade ja rahulike sammudega eemaldus. Kui Annely kuulas leti juurest kostvaid hääli, siis pani ta tähele, et võõras isegi ei üritanud letiääres teenindava naisega flirtida, kuid see-eest tundus teine võõraga küll edvistavat. Annely raputas pead, imestades kui absurdsed mõtted teda täna pidevalt haaravad. Võib olla on see operatsioonieelsest närvilisusest või siis ees ootavast lennust.